**SEMINARSKA NALOGA**

**KAZALO**

[1. UVOD 2](#_Toc188194752)

[2. SPLOŠNI PODATKI 3](#_Toc188194753)

[2.1 OSNOVNI PODATKI O MESTU MARIBOR 3](#_Toc188194754)

[2.1.1 POVRŠINA 3](#_Toc188194756)

[2.1.2 ŠTEVILO PREBIVALCEV 3](#_Toc188194757)

[2.1.3 LEGA 3](#_Toc188194758)

[2.1.4 KLIMATSKE RAZMERE 3](#_Toc188194759)

[2.1.5 TEMPERATURE 3](#_Toc188194760)

[2.1.6 PADAVINE 3](#_Toc188194761)

[3. DEJAVNOSTI 4](#_Toc188194762)

[4. ZDRAVSTVO 4](#_Toc188194763)

[5. ŠPORT 5](#_Toc188194764)

[6. ZANIMIVOSTI 6](#_Toc188194765)

[7. ZAKLJUČEK 7](#_Toc188194766)

[VIRI 7](#_Toc188194767)

# UVOD

Pri uri geografije smo dobili nalogo, da naredimo seminarsko nalogo v zvezi z našo deželo Slovenijo. V projektni nalogi bom predstavila drugo največje mesto v Sloveniji. Ljudje poznamo mesto kot celoto, vendar ne poznamo številnih zanimivosti, katere bom predstavila v tej nalogi. Zdaj pa še nekaj besed o Mariboru: Leži na 247m nadmorske višine, 15° 39' 12" zemljepisne dolžine in 46° 33' 39" zemljepisne širine. Maribor tako predstavlja pokrajine Štajerske in Podravske regije. Pomemben pa je tudi iz izobraževalnega vidika – sedež Univerze v Mariboru in številnih srednjih šol. Do nedavnega je bil v Mariboru sedež Agencije za železniški promet. Župan Mestne občine Maribor je Franc Kangler. V Mariboru je tudi sedež mariborske nadškofije. Seminarska naloga je sestavljena iz uvoda, glavnega dela (jedro) in zaključka. Podatke sem iskala na medmrežju. Upam, da vam bo naloga všeč, kajti vanjo sem vložila veliko truda in časa.

# 2. SPLOŠNI PODATKI

## 2.1 OSNOVNI PODATKI O MESTU MARIBOR

###

Slika 1: Maribor (vir Google, 2008)

### 2.1.1 POVRŠINA

Površina Maribora znaša 147 km2.

### 2.1.2 ŠTEVILO PREBIVALCEV

Po podatkih popisa opravljenega 12.4.2002 je v Sloveniji 114.349 Mariborčanov.

### 2.1.3 LEGA

Maribor leži na 269,5m nadmorske višine, 15° 39' 12" zemljepisne dolžine in 46° 33' 39" zemljepisne širine, vse izmerjeno na jugozahodnem vogalu grajske kapele med Grajskim trgom in Grajsko ulico. Mesto se je razširilo na obe strani reke Drave. V njem se naravno stekajo sklenjene pokrajine

Dravska dolina med Pohorjem in Kozjakom, ki se pri Selnici raztegne v širšo diluvialno nižino Mariborske ravni

Slovenske gorice, mladoterciarno gričevje iz miocenskih laporjev in peščencev

Dravsko-Ptujsko polje, ki se v obliki velikega trikotnika kot velikanski vršaj prodnatih diluvialnih nanosov razteza proti Ptuju

### 2.1.4 KLIMATSKE RAZMERE

Podnebje v Mariboru in v celotni regiji ima močne subpanonske značilnosti.

### 2.1.5 TEMPERATURE

Normalna povprečna letna temperatura zraka je 9,4° C. Občutnega nihanja letnih povprečnih temperatur ni. Najnižja mesečna povprečna temperatura je v januarju – 1,3° C, najvišja pa v juliju – 19,7° C. Zime so precej mrzle, pomladi zgodnje, poletja vroča, jeseni pa tople. Ugodnost klime izpričuje tudi večstoletna vinogradniška tradicija.

### 2.1.6 PADAVINE

Povprečje letnih padavin je 1050mm; največ jih je v maju, juniju in juliju. Jesenski meseci so razmeroma suhi. Mariborsko podnebje odlikujejo sončni dnevi; na leto jih je v povprečju kar 266. Megle v Mariboru ni veliko; ob naraščanju vlažnosti in oblačnosti se pojavlja novembra in decembra.

# 3. DEJAVNOSTI

Maribor je bil pred osamosvojitvijo Slovenije gospodarsko zelo razvito mesto. Tako je bil val stečajev ob prehodu na tržno gospodarstvo velik udarec. Propadla so velika podjetja kot so TAM, Elektrokovina in Metalna. Danes največ dohodka mestu prinaša turizem. Tako največ turistov obišče Mariborsko Pohorje, Festival Lent. Svojevrstna atrakcija pa je tudi najstarejša trta na Lentu. Omembe vreden je tudi mestni Akvarij in terarij. V mestu se razvija tudi trgovina (nakupovalni centri), seveda pa je v industrijski coni Melje kar nekaj podjetij, ki zaposluje okoliške prebivalce (MLM – Mariborska livarna Maribor, Henkel, TMI Košaki, TVT, Mlinotest). Vredno omembe je tudi dejstvo, da je v Mariboru sedež Pošte Slovenije. Nekoliko presenetljivo je dejstvo, da je danes glede na število zaposlenih največje mariborsko podjetje Univerzitetni klinični center Maribor.

# 4. ZDRAVSTVO

Zdravstveno dejavnost v Mariboru izvajajo javni zdravstveni zavodi.

Javni zdravstveni zavod Splošna bolnišnica Maribor, na Ljubljanski 5, izvaja za občane Maribora (ter za velik del severovzhodne Slovenije z okoli 250.000 prebivalci) sekundarno in terciarno zdravstveno dejavnost na treh lokacijah s približno 2500 zaposlenimi, med njimi je vsak sedmi zdravnik.

Zdravstveni dom dr. Adolfa Drolca izvaja za občane Maribora primarno zdravstveno dejavnost še v petnajstih dislociranih ambulantah, zdravstveno dejavnost pa še za 11 drugih občin; šteje okoli 1000 zaposlenih, med njimi je ena petina zdravnikov.

Zavod za zdravstveno varstvo Maribor deluje kot območni zavod na področju socialnomedicinske, higienske, epidemiološke in zdravstveno-ekološke dejavnosti v sodelovanju z Inštitutom za varovanje zdravja Slovenije.

Javni zdravstveni zavod Mariborske lekarne ima v svoji sestavi v mariborski občini deset lekarn.

Zdravstveno dejavnost izvajajo tudi zasebni zdravstveni delavci, ki jim je bila podeljena koncesija za opravljanje javne službe v zdravstveni dejavnosti na območju Mestne občine Maribor:

* osnovno zdravstveno dejavnost opravljajo v 43 ambulantah, od tega v 29 zobozdravstvenih
* 20 specialističnih ambulant
* 5 lekarn
* 16 drugih izvajalcev zdravstvene dejavnosti (delovna in fizioterapija, nenujni prevozi bolnikov).

# 5. ŠPORT

Svoj prosti čas v Mariboru in njegovi okolici lahko preživite na lovu, ribolovu, smučanju, kopanju, na kolesarjenju, sprehodih in izletih. Mnogi športno-rekreacijski objekti v mestu omogočajo še ukvarjanje z mnogimi drugimi športi:

* športna Dvorana Tabor (športi z žogo, gimnastika, fitnes, aerobika ...)
* umetno drsališče v Ledeni dvorani (drsanje in hokej)
* hipodrom v bližnji Kamnici (jahanje, kasaške dirke...)
* kopališča (MRC Fontana, kopališče Tam, Mariborski otok, kopališče Pristan)
* stadion Ljudski vrt (nogometno igrišče, teniška igrišča, igrišče za košarko, odbojko, balinišče…)
* Športni park Tabor (atletski stadion, teniška igrišča, nogometno igrišče)
* Športni center Pohorje: Snežni stadion, ostala smučišča, Adrenalinski park, ostale površine (smučanje, sankanje, letno sankanje, gorsko kolesarjenje, paint ball, jahanje, jadralno padalstvo…)
* Terme Maribor: Medicinsko-rekreacijski center Fontana (plavanje, fizikalna terapija, rehabilitacija, whirlpool, savna, turške kopeli, fitnes center) in Hotel Habakuk (plavanje, squash, fitnes center, wellness center).

Na voljo je 8km osvetljenih smučišč z vrha Mariborskega Pohorja do doline, ki so lahko tudi umetno zasnežena in nudijo smuko 12 ur na dan, vsaj 100 dni v letu. Smučanje, extrem carving, deskanje na snegu, telemark, tek na smučeh, animacije - za vse to in še obilo druge zabave ter zimskih radosti skrbi kolektiv Smučarske šole in Šole deskanja na snegu Pohorje.

Smučarska šola in šola deskanja na snegu Pohorje je največja te vrste v Sloveniji. Vanjo je vključenih 200 učiteljev smučanja in deskanja na snegu, od tega kar 120 aktivnih, ki poučujejo v 6 različnih svetovnih jezikih med vso smučarsko sezono. V eni sezoni naučijo smučati in deskati več kot 2000 otrok in odraslih.

Maribor s svojo okolico ponuja obilo možnosti za krajše in daljše izlete. Med najzanimivejšimi velja omeniti naslednje: Maribor-Vurberk-Ptuj; Maribor-Pekre-Limbuš-Ruše-Lovrenc na Pohorju; Maribor-Zavrh-Lenart-Sv. Trojica; Maribor-Slovenska Bistrica-Štatenberg-Ptujska gora.

Nad okoljem Maribora bodo navdušeni tudi kolesarji. Okoliški hribi s Pohorjem ponujajo nekaj izvirnih in lepih kolesarskih doživetij. Urejene so kolesarske poti po pobočjih Pohorja, Kozjaka, po Slovenskih goricah in Halozah, po Dravskem polju in v samem centru Maribora.

Slika 2:Drsališče v Ledeni dvorani (vir Google, 2008)

Slika 3: Terme Maribor (vir Google, 2008) Slika 4: Hotel Habakuk (vir Google, 2008)

# 6. ZANIMIVOSTI

* Sinagoga Maribor
* Stolna cerkev Maribor
* Mariborski grad
* Tržaška cesta
* Studenški gozd
* Najstarejša hiša v Brezju
* Najstarejša hiša v Mariboru
* Cerkev Marije na Brezjah Slika 5 : Sinagoga Maribor (vir Google, 2008

Slika 6: Stolna cerkev Mariboru (vir Google, 2008)



Slika 7: Mariborski grad (vir Google, 2008)

Slika 8: Najstarejša hiša v Brezju (vir Wikipedia, 2008)

# 7. ZAKLJUČEK

V seminarski nalogi sem spoznala ogromno zanimivosti in novosti o mestu Maribor, čeprav sem dosti že vedela. Maribor se mi zdi zelo zanimivo, ker je zgodovinsko mesto z mnogimi zanimivostmi. Za nadaljnje delo priporočam, da bi še naprej delali tako zanimive seminarske naloge kot je bila na primer ta.

# VIRI

**Materialni viri:**

<http://sl.wikipedia.org/wiki/Maribor>

<http://www.maribor.si/podrocje.aspx?id=215>

**Slikovni viri:**

<http://images.google.si/images?svnum=10&um=1&hl=sl&q=maribor>

<http://images.google.si/images?hl=sl&q=umetno+drsali%C5%A1%C4%8De+v+ledeni+dvorani&um=1&ie=UTF-8&sa=N&tab=wi>

<http://images.google.si/images?svnum=10&um=1&hl=sl&q=terme+maribor>

<http://images.google.si/images?svnum=10&um=1&hl=sl&q=hotel+habakuk>

<http://images.google.si/images?svnum=10&um=1&hl=sl&q=sinagoga+maribor>

<http://images.google.si/images?svnum=10&um=1&hl=sl&q=stolna+cerkev+maribor>

<http://images.google.si/images?hl=sl&q=mariborski+grad&um=1&ie=UTF-8&sa=N&tab=wi>

<http://sl.wikipedia.org/wiki/Najstarej%C5%A1a_hi%C5%A1a_v_Brezju>